text: Konservative på vej ud? 
  03 juni 2015 kl. 08.50
  Meningsmålingerne sender de konservatives popularitet ned under Alternativets. I dag onsdag var Pape og Legarth i Esbjerg
  
  Konservative havde alle Mike Legarth-jakker på for at bakke deres kandidat i Sydjyllands Storkreds op. Selv partiformanden Søren Pape reklamerede for Mike Legarth, da de begge -sammen med en række andre konservative - delte valgmateriale ud ved Esbjerg Banegård.
  En uge inde i valgkampen ser det sort ud for partiet med den grønne farve. Seneste meningsmåling kom tirsdag aften på TV2. Megafons måling gav kun 3 procent til de konservative. Dermed ligger partiet, der blev etableret i 1915, dårligere end det nystartede Alternativet, der fik 3,3 procent i Megafons meningsmåling.
  Men de konservative klør på. De har to ugers valgkamp endnu til at få folk til at stemme C den 18. juni.
  Hør Søren Pape om valgkampen:
  Mike Legarth: - Nu kan vi møde vælgerne uden mediernes filter
  